##### **DODATOK Č. 2**

##### **K PRÍRUČKE PRE ŽIADATEĽA O POSKYTNUTIE NENÁVRATNÉHO FINANĆNÉHO PRÍSPEVKU Z PROGRAMU ROZVOJA VIDIEKA SR 2007 – 2013**

**k verzii č. 2**

**upravenej na základe zmien PRV schválených Európskou komisiou dňa 27. októbra 2009**

**Kritériá pre uznateľnosť výdavkov, maximálne finančné limity vybraných oprávnených výdavkov a konflikt záujmov v rámci opatrenia 1.6 odborné vzdelávanie a informačné aktivity a 3.3 vzdelávanie a informovanie**

**platný od 15. februára 2012**

Schválil: Ján Beňadik, generálny riaditeľ sekcie rozvoja vidieka MPRV SR

**OBSAH**

[ZOZNAM SKRATIEK 3](#_Toc316053252)

[A. Kritéria pre uznateľnosť výdavkov v rámci opatrení 1.6 a 3.3 4](#_Toc316053253)

[B. maximálne finančné limity vybraných oprávnených výdavkov v rámci opatrení 1.6 a 3.3 6](#_Toc316053254)

[C. Konflikt záujmov 7](#_Toc316053255)

# ZOZNAM SKRATIEK

|  |  |
| --- | --- |
| **CD** | Compact Disc |
| **DVD** | Digital Video Disc |
| **EÚ** | Európska únia |
| **EUR** | Európska mena |
| **MHD** | Mestská hromadná doprava |
| **MPSVR SR** | Ministerstvo práce, sociálnych vecí a rodiny SR |
| **PE** | Polyetylén |
| **PHM** | Pohonné hmoty |
| **PPA** | Pôdohospodárska platobná agentúra |
| **PRV** | Program rozvoja vidieka Slovenskej republiky 2007 – 2013 |
| **USB** | Universal Serial Bus |
| **ŽoNFP** | Žiadosť o poskytnutie nenávratného finančného príspevku z  PRV – projekt |

# Kritéria pre uznateľnosť výdavkov v rámci opatrení 1.6 a 3.3

**Oprávnené výdavky**

Podpora sa poskytuje na nasledovné výdavky spojené so zabezpečením a s realizáciou vzdelávacieho a informačného projektu:

1. **interné výdavky organizátora** (platy, cestovné a ubytovanie pre zamestnancov organizátora, výdavky spojené s účtovníctvom a ekonomikou riadenia projektu);

personálne výdavky– platy vrátane odvodov garantom (projektový, organizačný, finančný manažment a administrátor).

 cestovné, stravné a ubytovanie pre zamestnancov organizátora, v prípade ak sa aktivity projektu realizujú mimo sídla žiadateľa.

Preplatenie týchto výdavkov možno v rámci projektu uplatniť pri cestách zamestnancov organizátora z miesta pravidelného pracoviska alebo bydliska na miesto konania vzdelávacieho projektu a späť. Za oprávnené cestovné výdavky sa považujú reálne cestovné výdavky doložené platným cestovným lístkom za leteckú, železničnú, autobusovú dopravu a mestskú hromadnú dopravu.

Výdavky na stravu a ubytovanie:

* výdavky na ubytovanie nesmú prekročiť maximálne stanovenú čiastku **170 EUR/deň/osobu**.
* **výdavky na stravu nesmú prekročiť maximálne stanovenú čiastku 30 EUR/deň/osobu.**

Výdavky na automobilovú dopravu:

* pri použití taxíka: skutočné výdavky;
* pri použití motorového vozidla organizácie na prepravu zamestnancov organizátora, na základe „Opatrenia Ministerstva práce, sociálnych vecí a rodiny SR (ďalej len „MPSVR SR“) o sumách základnej náhrady za používanie cestných motorových vozidiel pri pracovných cestách“ + výdavky na spotrebu PHM na základe údajov technického preukazu motorového vozidla;
* na akékoľvek cesty mimo miest konania vzdelávacieho projektu (stáže a návštevy), ktoré musia byť zdôvodnené ako cesty, ktoré súvisia so zabezpečením a realizáciou projektu.

výdavky na použitie priestorov a techniky vo vlastnej réžii (môžu tu byť zahrnuté výdavky na použitie vlastného učebného priestoru, vlastnej didaktickej techniky a vlastného ubytovacieho priestoru) v súlade s interným predpisom a pomôcky súvisiace s témou vzdelávania.

1. **externé výdavky organizátora:**

a) personálne výdavky lektorom, prekladateľom, autorom študijných materiálov, oponentom, tlmočníkom:

Prípustné maximálne sadzby:

* honoráre lektorom a autorom študijných a propagačných materiálov (vrátane vlastných lektorov a autorov organizátora).................................. **170 EUR** /1 hod.
* honoráre tlmočníkom .................................................................... **70 EUR** /1 hod.
* honoráre prekladateľom................................................................. **30 EUR** /1 str.
* honoráre oponentom....................................................................... **30 EUR** /1str.

Uvedené sumy musia zahŕňať príspevky organizácie do zdravotných a sociálnych poisťovní, ale nesmú zahŕňať žiadne prémie, odmeny alebo podiely na zisku.

b) cestovné (vrátane hromadnej prepravy), stravné a ubytovanie pre účastníkov vzdelávacej aktivity, lektorov, tlmočníkov; Preplatenie týchto výdavkov možno v rámci projektu uplatniť pri cestách lektorov, tlmočníkov a cieľovej skupiny vzdelávacieho projektu z miesta bydliska na miesto konania vzdelávacieho projektu a späť. Za oprávnené cestovné výdavky sa považujú reálne cestovné výdavky doložené platným cestovným lístkom za leteckú dopravu, železničnú, autobusovú dopravu a MHD.

c) Výdavky na stravu a ubytovanie (pre účastníkov vzdelávacej aktivity, lektorov a tlmočníkov)

* výdavky na ubytovanie nesmú prekročiť maximálne stanovenú čiastku **170 EUR/deň/osobu.**
* **výdavky na stravu nesmú prekročiť maximálne stanovenú čiastku 30 EUR/deň/osobu.**
* **výdavky na automobilovú dopravu:**
* pri použití taxíka: skutočné výdavky;
* pri použití motorového vozidla organizácie na prepravu lektorov, tlmočníkov a cieľovej skupine vzdelávacieho projektu na základe „Opatrenia MPSVR SR o sumách základnej náhrady za používanie cestných motorových vozidiel pri pracovných cestách“ + výdavky na spotrebu PHM na základe údajov technického preukazu motorového vozidla;
* na akékoľvek cesty mimo miest konania vzdelávacieho projektu (stáže a návštevy), ktoré musia byť zdôvodnené ako cesty, ktoré súvisia so zabezpečením a realizáciou projektu.
* výdavky na prenájom didaktickej techniky, prenájom učebného priestoru – sú oprávnenými výdavkami za predpokladu, že sa zakladajú na skutočných výdavkoch, týkajúcich sa realizácie projektu a sú riadne preukázateľné.
* výdavky na zahraničné informačné a vzdelávacie stáže a návštevy v EÚ môžu predstavovať maximálne 30 % z oprávnených výdavkov na projekt (z podpory sú vylúčené výdavky na pracovné cesty a stáže do zámorských oblastí krajín EÚ).
* výdavky na zahraničné informačné a vzdelávacie stáže a návštevy v EÚ pre organizátorov, lektorov, cieľovú skupinu vzdelávacieho projektu, tlmočníkov, maximálne do výšky 315 EUR vrátane ubytovania, stravy a poistenia na osobu a deň a skutočné výdavky na dopravu.
* výdavky na tuzemské informačné a vzdelávacie stáže a návštevy pre organizátorov, lektorov, cieľovú skupinu vzdelávacieho projektu maximálne do výšky 170 EUR vrátane ubytovania, stravy a poistenia na osobu a deň a skutočné výdavky na dopravu.
1. **Ostatné výdavky organizátora (len tie, ktoré sú nevyhnutné pre riadnu realizáciu prác na projekte a sú ľahko identifikovateľné) na:**

a) kancelárske potreby (papier, toner, bežné kancelárske kopírovanie a pod.),

b) tvorbu a tlač študijného a informačného materiálu – návrhy, grafická úprava, odborná úprava, tlač a kopírovanie a väzbu vo väčších množstvách pri príprave a výrobe učebných materiálov, výdavky spojené s poštovou distribúciou (len v prípade schválenia hodnotiacou komisiou) a pod.,

c) šírenie informácií a publicitu projektu (tvorba webovej stránky, tlačové konferencie, výroba informačných a propagačných materiálov vrátane zverejnenia v tlači a masmédiách, prenájom výstavnej plochy a ďalšie diseminačné aktivity projektu).

**4. Paušálne výdavky na ostatnú réžiu do maximálnej výšky 20 % z celkových výdavkov projektu (okrem výdavkov uvedených v bode 1c).** Uznateľné sú iba tie paušálne výdavky, ktoré boli skutočne použité na projekt a sú vydokladované relevantnými účtovnými dokladmi. Ustanovenie sa vzťahuje na Zmluvy o NFP, ktoré boli uzatvorené podľa Príručky pre žiadateľa o poskytnutie NFP z PRV 2007 – 2013 (verzia 2), ktoré ešte nie sú ukončené a na Žiadosti o platbu, ktoré neboli autorizované do 31.12.2011.

# maximálne finančné limity vybraných oprávnených výdavkov v rámci opatrení 1.6 a 3.3

Uvedené finančné limity vybraných oprávnených výdavkov predstavujú maximálnu hodnotu oprávnenosti daného výdavku, pričom PPA bude posudzovať primeranosť výdavkov na základe priemernej ceny daného výdavku na trhu, t.j. vyhradzuje si právo danú výšku výdavku upraviť, ak sa cena daného výdavku výrazne odlišuje od priemernej ceny daného výdavku na trhu.

|  |  |
| --- | --- |
|  |  |
| 1. INTERNÉ VÝDAVKY | maximálna hodnota výdavku |
| Výdavky na použitie priestorov a techniky vo vlastnej réžii |  |
|  | - použitie vlastného učebného priestoru | 60,00 EUR/deň |
| - použitie vlastnej didaktickej techniky | 52,00 EUR/deň (paušál) |
|  |  |
| 2. EXTERNÉ VÝDAVKY | maximálna hodnota výdavku |
| Prenájom didaktickej techniky, prenájom učebného priestoru |
|  | - prenájom učebného priestoru | 176,00 EUR/deň |
|  | - prenájom didaktickej techniky | 137,00 EUR/deň (paušál) |
|  |  |
| 3. OSTATNÉ VÝDAVKY ORGANIZÁTORA | maximálna hodnota výdavku |
| a) Tvorba a tlač študijného a informačného materiálu | do 10 strán max. 8,00 EUR/ 1 ks |
| nad 10 strán max. 18,00 EUR/ 1 ks |
| b) Šírenie informácií a publicita projektu |  |
|  | - tvorba a údržba webovej stránky pasívnej | 2 790,00 EUR/ na celý projekt |
| - tvorba a údržba webovej stránky aktívnej | podľa skutočne odpracovaných hodín z pracovného výkazu - max. 170,00 EUR/hod. |
| - výroba informačných materiálov (letáky s logom v zmysle PRV) | 4,13 EUR/1 ks |
| c) výroba propagačných materiálov - propagačné materiály (s povinným logom v zmysle PRV): |
|  | - DVD nosiče | 10,00 EUR/ 1 ks |
| - CD nosič | 8,06 EUR/ 1 ks |
| - PE taška | 4,36 EUR/ 1 ks |
| - taška s logom | 29,74 EUR/ 1 ks |
| - konferenčný folder | 58,00 EUR/ 1 ks |
| - obal na písomnosti | 2,32 EUR/ 1 ks |
| - blok | 0,83 EUR/ 1 ks |
| - pero s logom | 3,27 EUR/ 1 ks |
| - USB kľúč | 9,78 EUR/ 1 ks |
| - diár s logom | 13,67 EUR/ 1 ks |
| - zverejnenie v masmédiách s regionálnym pokrytím | podľa platného cenníka príslušného masmédia |
| - zverejnenie v masmédiách s celoslovenským pokrytím | podľa platného cenníka príslušného masmédia |

# Konflikt záujmov

1. PPA posudzuje ako konflikt záujmov stav, keď v súvislosti so zadávaním zákaziek na dodanie tovaru, uskutočnenie stavebných prác a poskytnutie služieb a uzatvorením zmlúv súvisiacich s týmito zákazkami, je ohrozená nestrannosť a objektivita alebo rešpektovanie princípov súťaže, nediskriminácie alebo rovnakého zaobchádzania s uchádzačmi o dodanie tovaru, uskutočnenie stavebných prác a poskytnutie služieb a vykonávanie funkcií súvisiacich s týmto obstarávaním.
2. Štatutárny orgán žiadateľa o NFP a členovia výberovej komisie na dodávku tovaru, stavebných prác a služieb, ktoré sú predmetom ŽoNFP, musia pre každé obstarávanie podpísať „Čestné vyhlásenie“, v ktorom musí byť deklarované, že štatutárny orgán žiadateľa o NFP ani člen výberovej komisie na dodávku tovaru, stavebných prác a služieb :
	1. nie je dodávateľom ani subdodávateľom tovaru, stavebných prác a služieb, ktoré sú predmetom ŽoNFP,
	2. nie je s dodávateľom tovaru, stavebných prác a služieb, ktoré sú predmetom ŽoNFP v zamestnaneckom alebo inom obdobnom vzťahu (napr. dohoda o vykonaní práce, poskytnutí služby, mandátna zmluva, príkazná zmluva a pod.),
	3. nie je štatutárnym orgánom dodávateľa tovaru, stavebných prác a služieb, ktoré sú predmetom ŽoNFP, ani členom jeho riadiacich, dozorných orgánov a pod.,
	4. nie je blízkou osobou (§ 116 Občianskeho zákonníka) s dodávateľom tovaru, stavebných prác a služieb, ktoré sú predmetom ŽoNFP.
3. Čestné vyhlásenie v zmysle bodu 2 predkladá žiadateľ a všetci členovia výberovej komisie iba vo vzťahu k víťaznému uchádzačovi na dodávku tovaru, stavebných prác a služieb, ktoré sú predmetom ŽoNFP. V čestnom vyhlásení musí byť uvedené číslo výzvy a názov opatrenia, ktorých sa vyhlásenie týka.
4. V prípade zadávania zákaziek s nízkou hodnotou čestné vyhlásenie v zmysle bodu 2 predkladá štatutárny orgán žiadateľa o NFP a jeho zamestnanec, ktorý tento postup obstarávania vykonal.
5. Čestné vyhlásenie v zmysle bodu 2 je povinnou súčasťou dokumentácie súvisiacej s obstarávaním tovarov, stavebných prác a služieb.